钦定古今图书集成/明伦汇编/宫闱典/第053卷 > 北魏
## 钦定古今图书集成/明伦汇编/宫闱典/第053卷 > 北魏

### 明元帝永兴三年简宫人执作伎巧者馀悉以配鳏民

按《魏书明元帝本纪》：永兴三年“春二月戊戌，诏曰：‘衣
食足，知荣辱。夫人饥寒切己，唯恐朝夕不济，所急者
温饱而已，何暇及于仁义之事乎？王教之多违，盖由
于此。非夫耕妇织，内外相成，何以家给人足矣？其简
宫人非所当御及执作伎巧，自馀悉出以配鳏民’。”

### 景穆帝太延元年春正月癸未出太祖太宗宫人令得嫁

按：《魏书景穆帝本纪》云云。

### 孝文帝太和二年以宫人赐贫民无妻者

按：《魏书孝文帝本纪》：太和二年“二月丁亥，行幸代之
汤泉，所过问民疾苦，以宫人赐贫民无妻者。”

太和三年。复以宫女妻贫民。又诏汰其老病者
按《魏书孝文帝本纪》。太和三年二月辛巳。帝太皇太
后幸代郡温泉。问民疾苦。鳏贫者。以宫女妻之。秋七
月壬寅。诏宫人年老及疾病者免之。

太和五年。二月辛卯。免宫人年老者。还其所亲
按《魏书孝文帝本纪》云云。

太和十一年。冬十月辛未。诏出宫人不执机杼者
按《魏书孝文帝本纪》云云。

太和十三年九月丁未出宫人以赐北镇人贫鳏无
妻者。

按：《魏书孝文帝本纪》云云。

### 孝庄帝永安二年出宫人班赐将士

按《魏书孝庄帝本纪》：永安二年：“秋七月乙亥，宴劳天
柱大将军参朱荣、上党王天穆及北来督将于都亭，
出宫人三百缯，锦杂彩数万匹，班赐有差。”